Source: https://podpora.financnasprava.sk/799309-Odpisovanie-hmotn%C3%A9ho-majetku-prenajat%C3%A9ho-formou-finan%C4%8Dn%C3%A9ho-pren%C3%A1jmu
Timestamp: 2019-12-09 14:08:26+00:00
Document Index: 1606416

Matched Legal Cases: ['§ 26', '§ 25', '§ 17', '§ 25', '§ 52', '§ 25']

Odpisovanie hmotného majetku prenajatého formou finančného prenájmu
Úvod > Daň z príjmov > Daň z príjmov právnickej osoby > Finančný prenájom > Odpisovanie hmotného majetku prenajatého formou finančného prenájmu
S účinnosťou od 1.1.2015 došlo k zrušeniu lízingového odpisovania a tým k zjednoteniu spôsobu odpisovania hmotného majetku obstaraného formou finančného prenájmu s ostatnými formami obstarania hmotného majetku. Podľa § 26 ods.8 zákona o dani z príjmov hmotný majetok obstaraný formou finančného prenájmu okrem pozemkov sa odpisuje počas doby odpisovania v príslušnej odpisovej skupine, a to metódou rovnomerného alebo zrýchleného spôsobu odpisovania. Tento majetok sa na daňové účely odpisuje do výšky vstupnej ceny ustanovenej podľa § 25 zákona o dani z príjmov, ktorou je obstarávacia cena vymedzená zákonom o účtovníctve, pričom sa zohľadní postup podľa § 17 ods. 34 zákona o dani z príjmov u osobných automobilov so vstupnou cenou 48 000 eur a viac. Súčasťou obstarávacej ceny nie je daň z pridanej hodnoty (§ 25 ods. 6 zákona o dani z príjmov).
Pri nájomných zmluvách s dojednaným právom kúpy uzatvorených od 1. januára 2004 do 31. decembra 2014 sa podľa prechodného ustanovenia § 52zd ods.1 zákona o dani z príjmov použijú ustanovenia predpisu účinného od 1. januára 2015.
Otázka č.1 - Vstupná cena a priebeh odpisovania
Daňovník uzatvoril s lízingovou spoločnosťou v júni 2019 zmluvu o finančnom prenájme osobného automobilu odpisovaného v 1. odpisovej skupine. Automobil bol nájomcovi poskytnutý v stave spôsobilom na používanie dňa 15. júna 2019. Dohodnutá doba prenájmu je 36 mesiacov, obstarávacia cena predmetu prenájmu bez DPH je 24 080 eur a poplatok za uzatvorenie lízingovej zmluvy je 300 eur. Súčasne sa v zmluve dohodlo, že kúpna cena po skončení nájomnej zmluvy, za ktorú prejde vlastnícke právo na nájomcu, je vo výške 100 eur. Ako bude daňovník postupovať pri odpisovaní tohto majetku?
Vstupnú cenu ustanovenú v § 25 zákona o dani z príjmov na účely odpisovania tvorí :
Spolu: 24 480
Otázka č.2 – Zmluva o finančnom prenájme uzatvorená do 31.12.2014